**Ο ΜΗΤΡΟΠΟΛΙΤΗΣ**

**ΕΔΕΣΣΗΣ ΠΕΛΛΗΣ ΚΑΙ ΑΛΜΩΠΙΑΣ**

**ΙΩΗΛ**

Εν Εδέσση τη 22α Μαρτίου 2013

Προς

Τον Πανοσιολογιώτατον Αρχιμανδρίτην

Π. Φιλόθεον Θεοδωρόπουλον

Αγαπητέ π. Φιλόθεε,

Σας αποστέλλω την ακολουθία της Παναγίας της Κολοκυνθούς, την οποίαν προσφάτως συνέγραψα, και σας εύχομαι καλή και ευλογημένη Τεσσαρακοστή.

Μετά τιμής και αγάπης

Ο Εδέσσης, Πέλλης και Αλμωπίας Ιωήλ.

**ΠΑΡΑΚΛΗΤΙΚΟΣ ΚΑΝΩΝ**

**ΕΙΣ ΤΗΝ ΠΑΝΑΓΙΑΝ ΤΗΝ ΚΟΛΟΚΥΝΘΟΥ**

**Ποίημα του Μητροπολίτου Εδέσσης Ιωήλ**

Ευλογήσαντος του Ιερέως, το Κύριε εισάκουσον, μεθ’ ο το Θεός Κύριος ως συνήθως και τα εξής τροπάρια.

**Ήχος δ’. Ο Υψωθείς εν τω Σταυρώ.**

Την σεβασμίαν σου εικόνα Παρθένε, Κολοκυνθού την ούτως πως κεκλημένην, εν ευλαβεία σπεύδομεν οι σοι υμνηταί, άπαντες ασπάσασθαι, και προς σε εκβοήσαι, ταις πρεσβείαις πάντοτε, μη οκνήση φρουρούσα, την ενορίαν πάσαν την ημών, και τους οικούντας, εν ταύτη Πανάχραντε.

**Δόξα. Το αυτό. Και νυν. Θεοτοκίον.**

Ου σιωπήσωμέν ποτέ Θεοτόκε, τας δυναστείας σου λαλείν οι ανάξιοι˙ ει γαρ συ προΐστασο πρεσβεύουσα, τις ημάς ερρύσατο εκ τοσούτων κινδύνων; Τις δε διεφύλαξεν έως νυν ελευθέρους; Ουκ αποστώμεν Δέσποινα εκ σου˙ σους γαρ δούλους σώζεις αεί, εκ παντοίων δεινών.

**Ο Ν’ Ψαλμός και ο κανών ου η ακροστιχίς.**

**«Κολοκυνθού μου Θεοτόκε εμέ σώσον. Ιωήλ».**

**Ωδή α’. Υγράν διοδεύσας ωσεί ξηράν.**

Καρδία και χείλεσιν οι πιστοί, εν τη ενορία, Αθηναίων Κολοκυνθού, την θείαν εικόνα σου τιμώσι, και εκζητούσι Παρθένε την χάριν σου.

Ο άσαρκος Λόγος Κολοκυνθού, σαρκούται ασπόρως, και λαμβάνει εκ σου μορφήν, διο μη ελλείπης υπέρ πάντων, καθικετεύουσα τούτον Πανάχραντε.

Λυθήναι των νόσων και των παθών, οι δούλοι σου Μήτερ, οι πεσόντες εν πειρασμοίς, ελπίζουσι την Θαυματουργούσαν, Κολοκυνθού προσκυνούντες εικόνα σου.

Ο σύλλογος άπας ενοριτών, του θείου Ναού σου, Παναγία Κολοκυνθού, ορθώς προσδοκά ταις σαις πρεσβείαις, εκ των πολλών κουφισθήναι συμπτώσεων.

**Ωδή γ’. Ουρανίας αψίδος.**

Κατ’ αρχήν προσκυνούμεν, εν σεβασμώ πάντοτε, την αποκειμένην εθάδε, σεπτήν εικόνα σου, είτα Πανάχραντε, Κολοκυνθού την σκοτίαν, και νοός την σύγχυσιν, ημών διάλυσον.

Υετώ πρεσβειών σου, εμής ψυχής έδαφος, πότισον αγία Παρθένε, και δος τοις σπέρμασιν, Θεομακάριστε, των εντολών του Δεσπότου, του ποιήσαι δράγματα, της σωτηρίας μου.

Νυσταγμόν αμελείας, εκ των ψυχών έκβαλε, των σε ανυμνούντων Παρθένε, και προσκυνούντων σου, την σεβασμίαν μορφήν, εν τη εικόνι σου Μήτερ, ταύτην γαρ δεδώρηται, ημίν ως πλούτισμα.

Θεοτόκε Παρθένε, Κολοκυνθού έπαρον, ταις προς τον Υιόν σου πρεσβείαις, νοός φοβίσματα, εις την χαράν του Χριστού, ταύτα μετάβαλε πάντα, συ γαρ φόβον έλυσας, του κοσμοκράτορος.

Διάσωσον, από κινδύνων Κολοκυνθού Θεοτόκε, τους υμνούντας της σης σεπτής εικόνος τα άριστα, και θαύματα, και ψυχής θεραπείας.

Επίβλεψον, εν ευμενεία πανύμνητε Θεοτόκε, επί την εμήν χαλεπήν του σώματος κάκωσιν, και ίασαι της ψυχής μυ το άλγος.

**Αίτησις και το κάθισμα.**

**Ήχος β’. Πρεσβεία θερμή.**

Εικόνος της σης, σημείά τε και θαύματα, Παρθένε αγνή, υμνούμεν σνακράζοντες, μη παρίδης ανύμφευτε, ταις ευχαίς ημάς απαλλάττουσα, εκ της βλάβης Βελίαρ του δεινού και πάσης ανάγκης και κακώσεως.

**Ωδή δ’. Εισακήκοα Κύριε.**

Ο ασώτως τον βίον μου, ζήσας Θεοτόκε θεοχαρίτωτε, προς σε δέησιν εγκάρδιον άδω λυτρωθήναί με κολάσεως.

Υπό σου ελυτρώθημεν, ως τεκούσης Κύριον τον Φιλάνθρωπον, διο πάλιν εκβοώμέν σοι, οδυνών σαρκός ημάς απάλλαξον.

Μανικώς επιτίθεται, ώ Κολοκυνθού μου ο αντικείμενος, καθ’ ημών ως αφιλάνθρωπος, διο τη ση ρώμη τούτον σύντριψον.

Ώ παμβέβηλος Δέσποινα, την στολήν εμόλυνα του βαπτίσματος, τοις ποικίλοις αμαρτήμασι, όθεν σου αιτούμαι την βοήθειαν.

**Ωδή ε’. Φώτισον ημάς.**

Ύψωσον αγνή, προς τον Κύριον τας χείρας σου, όπως εύρωμεν γαλήνην της ψυχής, και του βίου αδιάκοπον ειρήνευσιν.

Θεία σου ροπή, πεσόντα εν ταις θλίψεσι, αμετρήτων καθ’ ημέραν συμφορών, μητρικώς Κολοκυνθού με εξανάστησον.

Έχει ο ναός, ως πολύτιμον θησαύρισμα, την αγίαν σου εικόνα αγαθή, δι’ ης στήριξον ημάς τους παραπαίοντας.

Ο υπέρ βροτών, γεννηθείς εκ της κοιλίας σου, ταις ευχαίς και ικεσίαις σου αγνή, καταργήσαι της σαρκός ημών το φρόνημα.

**Ωδή στ’. Την δέησιν.**

Ταμείον, υπερφυών δωρημάτων, η αγία σου εικών Θεοτόκε, Κολοκυνθού Αθηναίων προστάτις, εν ταις ημέρες ημών πεφανέρωται, διο παράσχου και ημίν αστασίαστον βίον και άλυπον.

Ορώντες της προς Χριστόν τον Υιόν σου, παρρησίας σου την δύναμιν Παρθένε, ικετικώς ανυψοόυμεν τας χείρας, προ της αγίας μορφής σου και λέγομεν˙ μη διαλίπης ταις ευχαίς, την ενορίαν ημών περισκέπουσα.

Κακίας, του πτερνοσκόπου Β ελίαρ, και παγίδων στυγερών δαιμονίων, Κολοκυνθού μου αγία Παρθένε, τους ενορίτάς σου ρύσαι και φάνηθι, τειχίον τούτων ασφαλές, αποκρουών του πλάνου την έφοδον.

Εκθύμως, εγκωμιάζουσι Μήτερ, την αγίαν σου εικόνα τα πλήθη, των υπό σου κουφισθέντων ποικίλως, εκ των πολλών της ζωής περιστάσεων, αντιβολούντες υιϊκώς, λυτρωθήναι ημάς εκ κολάσεως.

Διάσωσον, από κινδύνων Κολοκυνθού Θεοτόκε, τους υμνούντας της σης σεπτής εικόνος τα άριστα, και θαύματα, και ψυχής θεραπείας.

Άχραντε, η δια λόγου τον Λόγον ανερμηνεύτως, επ’ εσχάτων των ημερών τεκούσα διάσωσον, ως έχουσα μητρικήν παρρησίαν.

**Αίτησις και το Κοντάκιον.**

**Ήχος β’. Τοις των αιμάτων σου.**

Ως ιατρείον αδάπανον Δέσποινα, της σης μορφής το εικόνισμα έχοντες, την θεραπείαν ψυχής τε και σώματος, οι ταπεινοί υμνηταί σου αιτούμεθα, ημών γαρ υπάρχεις διάσωσμα.

**Προκείμενον.**

Μνησθήσομαι του ονόματός σου εν πάση γενεά και γενεά.

Στίχ. Άκουσον, θύγατερ, και ίδε, και κλίνον το ους σου, και επιλάθου του λαού σου, και του οίκου του πατρός σου, και επιθυμήσει ο Βασιλεύς του κάλλους σου.

**Εκ του κατά Λουκάν. Α’ 39-56**

Εν ταις ημέραις εκείναις, αναστάσα Μαριάμ, επορεύθη εις την ορεινήν μετά σπουδής εις πόλιν Ιούδα˙ και εισήλθεν εις τον οίκον Ζαχαρίου και ησπάσατο την Ελισάβετ. Και εγένετο, ως ήκουσεν η Ελισάβετ τον ασπασμόν της Μαρίας, εσκίρτησε το βρέφος εν τη κοιλία αυτής˙ και επλήσθη Πνεύματος αγίου η Ελισάβετ, και ανεφώνησε φωνή μεγάλη και είπεν. Ευλογημένη συ εν γυναιξί, και ευλογημένος ο καρπός της κοιλίας σου. Και πόθεν μοι τούτο, ίνα έλθη η Μήτηρ του Κυρίου προς με; Ιδού γαρ, ως εγένετο η φωνή του ασπασμού σου εις τα ώτα μου, εσκίρτησε το βρέφος εν αγαλλιάσει εν τη κοιλία μου. Και μακαρία η πιστεύσασα, ότι έσται τελείωσις τοις λελαλημένοις αυτή παρά Κυρίου. Και είπε Μαριάμ. Μεγαλύνει η ψυχή μου τον Κύριον, και ηγαλλίασε το πνεύμά μου επί τω Θεώ τω Σωτήρί μου. Ότι επέβλεψεν επί την ταπείνωσιν της δούλης αυτού˙ ιδού γαρ από του νυν μακαριούσί με πάσαι αι γενεαί˙ ότι εποίησέ μοι μεγαλεία ο Δυνατός και άγιον το Όνομα αυτού. Έμεινε δε Μαριάμ συν αυτή ωσεί μήνας τρεις, και υπέστρεψεν εις τον οίκον αυτής.

**Δόξα.**

Πάτερ Λόγε Πνεύμα, Τριάς η εν Μονάδι, εξάλειψον τα πλήθη, των εμών εγκλημάτων.

**Και νυν.**

Ταις της Θεοτόκου πρεσβείαις ελεήμον, εξάλειψον τα πλήθη, των εμών εγκημάτων.

Στίχ. Ελέησόν με ο Θεός κατά το μέγα έλεός σου και κατά το πλήθος των οικτιρμών σου, εξάλειψον το ανόμημά μου.

**Προσόμοιον.**

**Ήχος πλ. β’. Όλην αποθέμενοι.**

Πρώτον μεν ανήγειρεν, ο ιερεύς Κολοκύνθης, ο σεμνός Δημήτριος, τον Ναόν σου Δέσποινα απειρόγαμε, είτα δε ύψωσαν, τούτο το σεμνείον, οι σοι δούλοι ως αντίδωρον, των χαρισμάτων σου, άτινα εδίδως εκάστοτε, τοις ευλαβώς την πάνσεπτον, Μήτερ προσκυνούσιν εικόνα σου, και διηγουμένοις, σημείά τε και θαύματα τα σα, α μη παρίδης και σήμερον, ενεργούσα άπασι.

**Σώσον ο Θεός τον λαόν σου.**

**Ωδή ζ’. Οι εκ της Ιουδαίας.**

Ευσεβείας το ήθος, μετανοίας τον τρόπον, και την διάκρισιν, νοός και της καρδίας, χορήγησον Παρθένε, τοις εν πίστει κραυγάζουσιν, ο των Πατέρων ημών, Θεός ευλογητός ει.

Μεμνημένος Παρθένε, τας πολλάς επεμβάσεις, και ιατρείας σου, των καρκινοπαθούντων και άλλων ασθενούντων, εκ ποικίλων κακώσεων, παρακαλούμεν ημών, φροντίζειν εκ των άνω.

Ευτεκνίας το δώρον, τοις ατέκνοις συζύγοις, λιταίς σου δώρησαι, Κολοκυνθού Παρθένε, Χριστόν γαρ ως τεκούσα, τον τροφέα της κτίσεως, και χορηγόν της χαράς, τοις ούσιν εν τω πένθει.

Στοργικαίς σου φροντίσι, μη οκνήση Παρθένε Θεοχαρίτωτε, τον σύλλογον πενήτων, φυλάττουσα αόκνως, και πλουτούσα ελέει σου, ίνα του βίου οδόν, διέλθωσιν αλύπως.

**Ωδή η’. Τον Βασιλέα.**

Ως οικονόμος, της ενορίας σου Μήτερ, διευθέτησον ημών των σε υμνούντων, τας πολλάς ανάγκας, και βίου δυσχερείας.

Στύλος υπάρχει, εν τω πανσέπτω Ναώ σου, η αγία σου εικών Παρθενομήτορ, όθεν μη ελλείπης, ημάς επιστατούσα.

Ον συ βαστάζεις, εν ταις αγκάλαις σου Κόρη, καθικέτευε Κολοκυνθού λιταίς σου, όπως λυτρωθώμεν, πυρός του αιωνίου.

Ναού σου όντως, το σον εικόνισμα ώφθη, Αειπάρθενε ιάσεων το ρείθρον, όθεν σπεύσον πάντας, τους θλιβομένους σώσαι.

**Ωδή θ’. Κυρίως Θεοτόκον.**

Ιθύναι προς τα άνω, την επιθυμίαν, των καρδιών ημών τάχει δεόμεθα, και εδαφίσαι εννοίας σαρκός Πανάμωμε.

Ως άθλιος και πένης, όντως ικετεύω, της ικεσίας τον ύμνον μου πρόσδεξαι, Κολοκυνθού την σην χάριν εμοί χαρίζουσα.

Η ση εικών αγία, των απηλπισμένων, και ανιάτως νοσούντων Πανύμνητε, η ποθεινή θεραπεία γενέσθω τάχιστα.

Λαμπρύνει τον Ναόν σου, η σεπτή μορφή σου, εν τη αγία εικόνι σου άχραντε, διο σκοτόμαιναν λύσον Κόρη των δούλων σου.

**Το Άξιον εστί και τα Μεγαλυνάρια.**

Χαίροις ενορία των Αθηνών, η της Θεοτόκου, και Παρθένου Κολοκυνθούς, την σεπτήν εικόνα, κατέχουσα ως όλβον, εξ ου πλουτούμεν πάντες, θεία χαρίσματα.

Έχοντες τον τύπον της σης μορφής, εν τω σω τεμένει, Θεοτόκε Κολοκυνθού, θάρσος και ελπίδα, λαμβάνομεν εν πάσι, του βίου δυσχερείας, και περιστάσεσι.

Νόσου του καρκίνου του ειδεχθούς, οι λαβόντες πείραν, εν τω βίω Κολοκυνθού, ρώμη αηττήτω, και ση επιστασία, εν ταις ημέραις ταύταις, επικουφίζονται.

Φώτισον τη αίγλη της σης μορφής, τους ασπαζομένους, την εικόνα σου την σεπτήν, και δίωξον σκοτίαν, των λογισμών Παρθένε, και φοβιών το δέος, Θεοχαρίτωτε.

Χαίροις η προστάτις και βοηθός, των επιζητούντων, την πρεσβείαν σου και λιτάς, ειρηναίον, διάγωσι τον βίον, αγνή Κολοκυνθού μου, θεογεννήτρια.

Της σαρκός θεράπευσον των πιστών, ανιάτους νόσους, Θεοτόκε Κολοκυνθού, και τας αρρωστίας, τας ψυχικάς ομοίως, τη αηττήτω όντως, θεία δυνάμει σου.

**Το Τρισάγιον και το Απολυτίκιον.**

**Ήχος α’. Της Ερήμου.**

Την σεπτήν σου εικόνα, ως κειμήλιον άγιον, εν τω ιερώ σου τεμένει, οι σοι δούλοι κατέχοντες, την χάριν σου αγνή Κολοκυνθού, αιτούμεθα ενθέως οι πιστοί, συ γαρ κρήνη ιαμάτων παντοδαπών, υπάρχεις τοις κραυγάζουσι, δόξα τω εικονίσματι τω σω, δόξα τω θείω τόκω σου, δόξα τω ενεργούντι δια σου, πάσιν ιάματα.

**Εκτενής και Απόλυσις, μεθ’ ην ψάλλομεν το εξής.**

**Ήχος β’. Πάντων προστατεύεις.**

Μήτερ του Χριστού Κολοκυνθού, έχοντες ως όλβον εικόνα, της εμφερείας σου, γόνυ πάντες κλίνομεν, κα αναμέλπομεν, εκ παντοίων κακώσεων, ανιάτων νόσων, των ποικίλων θλίψεων, και του αλάστορος, ρύσαι τους σους δούλους πρεσβείαις, προς τον σον Υιόν και Θεόν σου ως συμπαθεστάτη κοσμοσώτειρα.

**Απόλυσις.**

**Η/Υ επιμέλεια Σοφίας Μερκούρη.**